**Ansøgning om fornyelse af GDV-godkendelse**

Der kan udstedes fornyelse af en GDV-godkendelse for en ny periode inden gyldighedsperiodens udløb, hvis godkendelsesindehaveren dokumenterer, at byggevaren fortsat overholder betingelserne for godkendelse som byggevare i kontakt med drikkevand, jf. § 17, stk. 2, i bekendtgørelse nr. 1007 af 29. juni 2016 om markedsføring og salg af byggevarer i kontakt med drikkevand.

Dette ansøgningsskema kan anvendes ved førstegangsfornyelse af GDV-godkendelse, hvis byggevaren ikke er ændret.

**Virksomhed (godkendelsesindehaver)**

|  |  |
| --- | --- |
| **Firmanavn** |  |
| Adresse, postnr., by, land |  |
| Telefon |  |
| E-mail |  |
| Evt. website |  |
| CVR-nummer / VAT-nummer |  |
| **Kontaktperson** |  |
| Kontaktpersons telefon |  |
| Kontaktpersons e-mail |  |
| Kontaktpersons firmanavn |  |

Ansøger hermed som godkendelsesindehaver om fornyelse af GDV-godkendelsen for følgende byggevare i kontakt med drikkevand:

**Overordnede informationer om byggevaren**

|  |  |
| --- | --- |
| Brand navn(e) |  |
| Produktnavn(e) |  |
| Evt. overordnet model-/vare-/serie-nummer |  |

**Gældende GDV-godkendelse for byggevaren**

|  |  |
| --- | --- |
| GDV-godkendelsesnummer |  |
| Godkendelsesdato |  |
| Udløbsdato |  |

**Versioner af byggevaren omfattet af ansøgningen om fornyelse**

|  |  |
| --- | --- |
| **X** | **Angiv versionsliste for fornyelsesansøgningen ved afkrydsning:** |
|  | Den nuværende versionsliste på det gældende GDV-certifikat videreføres uændret. |
|  | Ansøgningen om fornyelse af godkendelsen er vedlagt en revideret versionsliste, hvor versioner af den godkendte byggevare er udgået i forhold til versionslisten på det hidtidige GDV-certifikat. Der er ikke tilføjet nye versioner. Den hidtidige testversion indgår fortsat i den reviderede versionslisten. |

**Tro og love erklæring**

I forbindelse med ansøgningen om fornyelse af GDV-godkendelsen af ovennævnte byggevare som byggevare i kontakt med drikkevand bekræfter undertegnede godkendelsesindehaver med denne erklæring på tro og love, at betingelserne for en fornyelse af GDV-godkendelsen i overensstemmelse med bekendtgørelsens § 17, stk. 2, er opfyldt, herunder at følgende forhold fortsat er opfyldt:

* Ansøgningen om fornyelse omfatter samme byggevare som den ovenfor nævnte GDV-godkendelse.
* Der er ikke tilføjet nye eller ændrede versioner af byggevaren til versionslisten i forhold til versionslisten i den hidtidige godkendelse.
* Oplysningerne om eventuel variantproduktion er uændrede i forhold til den hidtil gældende godkendelse.
* Der er ikke foretaget ændringer vedrørende byggevaren med hensyn til konstruktion og materialesammensætning i forhold til den hidtil gældende godkendelse.
* Byggevaren har samme sundhedsmæssige egenskaber som i den hidtil gældende godkendelse, og der er ikke foretaget ændringer i fremstillingsprocessen.
* Byggevaren opfylder de gældende test- og dokumentationskrav for byggevarer i kontakt med drikkevand.
* Alle betingelserne for opretholdelsen af den hidtidige godkendelse af byggevaren i hele godkendelsesperioden er blevet opfyldt, herunder indsendelse af eventuel supplerende dokumentation og af rapporter for de årlige tilsyn i godkendelsesperioden.
* Der er etableret et egenkontrolprogram, herunder en modtage- og færdigvarekontrol for byggevaren, til sikring af, at betingelserne for udstedelse af godkendelser overholdes af virksomheden i godkendelsesperioden.
* Den hidtidige aftale med et akkrediterede tilsynsorgan om årligt tilsyn med, at byggevaren har de krævede sundhedsmæssige egenskaber, og at betingelserne for godkendelsen opfyldes i hele byggevarens godkendelsesperiode, er fortsat gældende eller en opdateret tilsynsaftale indsendes senest to måneder før første tilsyn.

|  |  |
| --- | --- |
| Sted og dato |  |
| Underskrift |  |
| Navn og titel på underskriver |  |

Ansøgningsskemaet indsendes på e-mail til GDV@tbst.dk med henvisning til det gældende GDV-godkendelsesnummer for byggevaren, som videreføres på det nye GDV-certifikat.